b'\n_START_ARTICLE_\nFlushing (Queens)\n_START_PARAGRAPH_\nFlushing er et nabolag i den nordlige delen av bydelen Queens i New York. Flushing ble grunnlagt i 1645 av nederlendere som tidligere hadde kj\xc3\xb8pt omr\xc3\xa5det i 1639 av indianere i distriktet. Omr\xc3\xa5det er navngitt etter den nederlandske byen Vlissingen. Da England i 1664 overtok den nederlandske kolonien Ny Amsterdam fra nederlendere ble omr\xc3\xa5det engelsk. Det opprinnelige omr\xc3\xa5det ble administrativt lagt inn under Queens da Queens i 1898 ble en bydel i New York. Under den Den amerikanske uavhengighetskrigen st\xc3\xb8ttet omr\xc3\xa5det prim\xc3\xa6rt England, og Flushing huset under uavhengighetskrigen britiske tropper._NEWLINE_Bydelen er i dag blant annet kjent som stedet hvor Verdensutstillingen 1939\xe2\x80\x9340 ble avholdt. Omr\xc3\xa5det er i dag sterkt multikulturelt. Store deler av bydelen preges av asiatiske immigranter, som prim\xc3\xa6rt bor i Flushings chinatown, som er blant de st\xc3\xb8rste i USA._NEWLINE_I bydelen ligger blant annet Flushing Meadows\xe2\x80\x93Corona Park, som er den tredje st\xc3\xb8rste parken i New York, og blant annet huser de store idrettsanleggene USTA Billie Jean King National Tennis Center og Citi Field, som avl\xc3\xb8ste det tidligere Shea Stadium som ogs\xc3\xa5 var plassert i omr\xc3\xa5det._NEWLINE_I Flushing er videre plassert New Yorks tredje st\xc3\xb8rste lufthavn, LaGuardia lufthavn.'